පියා ගේ කඩේ දෙවතාවක් කඩා රුපියල් එක්ලක්ෂ දහහත්දහසක භාණ්ඩ සොරාගත් පුතා ඇතුළු සැකකරුවන් තිදෙනකු වැලිගම පොලිසිය විසින් අත්අඩංගුවට ගෙන ඇත.වැලිගම මහවීදියේ ඇති තොගබඩු කඩයක් වන මේ ස්ථානයට පසුගිය මාසයේදී වහලයේ උළු ඉවත් කර බැස ඇති මේ පුතා ඇතුළු සොර කල්ලිය රුපියල් 57000/- ක් වටිනා දේපළ සොරාගෙන තිබීම නිසා පොලිස් පරීක්ෂණ ආරම්භ වී තිබුණි.පසුගිය 14 වැනි දිනද මේ ව්‍යාපාරික ස්ථානයට වහලයේ උළු ඉවත් කරගෙන ඇතුළු වී ඇති සොරුන් රුපියල් 60000/- ක දේපළ සොරාගෙන ගොස් තිබේ.භාණ්ඩ සොරාගත්තේ පැමිණිලි කරුගේම පොඩි පුතා බවට තොරතුරු හෙළි වී තිබුණි..